### 14.    Beslutning om Projekt Flagallé i Gørlev lokalområde i 'Få det Fikset'

**Åbent**

Sagsnr.: 326-2019-1458        J.nr.: 20.00.00           Dokumentnr.:
326-2021-37099

**Sagstype**

Beslutning.

**Resume og sagens baggrund**

Kommunalbestyrelsen har afsat 12 mio. kr. til ’Få det Fikset’
initiativer. Rammerne for initiativerne blev formidlet i 2019 til de 22 byer
over 200 indbyggere. De forskellige byer arbejder via aktionsgrupper med
indsatser/initiativer. På mødet forelægges det første initiativ i Gørlev
lokalområde med henblik på beslutning om frigivelse af midler til forslaget.
Projektet er udskiftning af stænger i flagallé og opretning af beslag i fortov.
Administrationen har i forhold til forslaget forholdt sig til aktionsgruppens
beskrivelse af gennemførsel og de krav som har ligget til grund for ’Få det
Fikset’ projektet.

**Indstillinger**

Direktøren indstiller, at ansøgningen godkendes med en
rammebevilling på 75.000 kr. til nye flagstænger og opretning af beslag i
fortovskant.

**Behandling**

Økonomiudvalget, kommunalbestyrelsen.

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset ’-puljen. Der er i alt
afsat 14 mio. kr. fordelt med to mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at       puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at       der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

Den konkrete ansøgning fra Gørlev området:

[adresse] har holdt borgermøde den 4. november 2020,
hvor de projekter, som aktionsgruppen i Gørlev har valgt at prioritere, blev præsenteret
for de fremmødte borgere. Følgende projekter blev godkendt på mødet:

1. Jacobine Christiansen
2. Keld Overgaard have
3. Julebelysning i Gørlev
4. Rekreativt område ved [adresse]

Det er ansøgninger til de tre første projekter der er klar
til politisk godkendelse.

I alle projekterne er der estimeret en økonomi indenfor
områdets samlede ramme på en mio. kr. Aktionsgruppen er så langt med materialet
til de tre projekter, at man nu søger om godkendelse i økonomiudvalg og
kommunalbestyrelse.

*[adresse]*

Udskiftning af flagallé bestående af 75 glasfiberstænger med
flag. Derudover er der afsat 11.160 kr. til evt. udgifter i forbindelse med
genopretning af de bestående beslag. Flagallé opsættes langs [adresse],
Kirkevangen og [adresse] i Gørlev, som er offentlige veje.

*Administrationens bemærkninger*

Projektet opfylder de rammer for anvendelse af puljen, der
er skitseret i bilaget til budgetafta-len.

Det er oplyst at der tidligere har været en aftale med
Kalundborg Kommune om opretning af beslag i fortov (skønsmæssigt to pr. år).
Dette er ikke gennemført de seneste år, hvorfor der er afsat et beløb hertil.

Herudover er der ikke yderligere bemærkninger til projektet.

**Økonomiske konsekvenser**

Gørlev lokalområdes samlede andel af puljen til
Lokalsamfundenes ’Få det Fikset’ projekter er 1.000.000 kr. De samlede
omkostninger til flagallen i Gørlev er estimeret til 75.000 kr.
Restrådighedsbeløbet er herefter 925.000 kr. Når projektet er gennemført og de
endelige omkostninger er kendt, vil en eventuel uforbrugt andel af rammen til
flagalle i Gørlev kunne tilgå øvrige ’Få det Fikset’ projekter i Gørlev.
Økonomistabens bemærkninger er indarbejdet i sagen.

**Økonomiudvalgets møde den 16.
marts 2021:**

Anbefales.

**Bilag**

|  |  |
| --- | --- |
| Ansøgning om flagallé | 326-2021-60046 |